kardosdrur/scandi-wiki huggingface dataset:
Forvaring

Forvaring er en tidsubestemt straftype, som bruges over for personer, der anses for at være særligt farlige, fordi de har begået grov personfarlig kriminalitet, og det vurderes, at der er en betydelig risiko for, at de igen begår grov personfarlig kriminalitet. Forvaringsdømte afsoner i starten typisk i Herstedvester Fængsel, men kan i nogle tilfælde senere overføres til andre fængsler. Reglerne for forvaring er beskrevet i straffelovens § 70-72.

For at idømme en forvaringsdom skal personen have begået en alvorlig voldsforbrydelse (f.eks. mord, alvorlig vold eller en sædelighedsforbrydelse), alvorlige trusler eller brandstiftelse, eller forsøgt på det. Desuden skal det vurderes baseret på forbrydelsen, eventuelle tidligere forbrydelser begået af personen og personligheden (via en mentalundersøgelse), at personen udgør en betydelig fare for andre menneskers sikkerhed, frihed eller helbred. Der skal således være en vægtig risiko for, at den kriminelle igen begår en personfarlig forbrydelser. En forvaringsdom er tidsubestemt (ligesom livsvarigt fængsel), men må ikke vare længere end højst nødvendigt. Det er domstolene, der afgør, hvornår en forvaringsdømt kan blive løsladt, typisk baseret på anbefalinger fra Kriminalforsorgen. Fem år efter idømmelsen af en forvaringsdom tager retten sagen op til fornyet vurdering. Løslades den dømte ikke efter fem år, vil retten fremover vurdere sagen mindst hvert andet år. I gennemsnit løslades en person med en forvaringsdom efter 14 år og 7 måneder (baseret på undersøgelse, der dækkede 1990 til 2011). Myndighederne kan kræve en række foranstaltninger, f.eks. medicin, der sænker seksualdriften, før den dømte får prøveudskrivning. I 2018 var der 66 personer med en forvaringsdom i kriminalforsorgens institutione (fængsler og lignende).

Dømte, der er vurderet utilregnelige på grund af sindssygdom eller tilsvarende, kan ifølge straffelovens § 16 ikke straffes. Det er dog muligt, at personer, der er fritaget for straf på grund af §16, alligevel kan pålægges en retsfølge efter straffelovens § 69, eksempelvis en psykiatrisk særforanstaltning eller forvaring.

Kilder 

Frihedsberøvelse
Sædelighedsforbrydelse

Sædelighedsforbrydelse eller seksualforbrydelse er en fælles betegnelse for de typer af kriminalitet, der er af seksuel karakter – det vil sige blufærdighedskrænkelse, voldtægt, sex med mindreårig, blodskam,  og børnepornografi.

Lovgivningen om sædelighedsforbrydelser findes i dansk lovgivning i straffelovens kapitel 24, dog for blodskams vedkommende kapitel 23.

Straffen for at begå en sædelighedsforbrydelse varierer betydeligt, idet der er så stor forskel på forbrydelsernes grovhed, men i flertallet af sagerne er straffen bøde eller en betinget fængselsstraf.

Retsvæsen
Forsamlingsfrihed

Forsamlingsfrihed er retten til at forsamle sig uden en forudgående tilladelse.

Forsamlingen kan, hvis den finder sted i det offentlige rum, forbydes, hvis den skønnes at forstyrre den offentlige ro og orden, ligesom der kan kræves en forudgående tilladelse, hvis man f.eks. bruger en central plads i byen.

Det er ligegyldigt hvilket emne eller hvilken anledning, der er tale om, så længe gældende lovgivning overholdes. Lovlige demonstrationer, der udvikler sig til regulært hærværk eller vold, kan politiet således gribe ind overfor. Politiet har ret til at overvære enhver forsamling, der er offentlig, men kan ikke blande sig i den med mindre der finder ulovligheder sted.

Forsamlingsfrihed i Danmark 
Grundlovens § 79 garanterer forsamlingsfriheden i Danmark med ordlyden: "Borgerne har ret til uden forudgående tilladelse at samle sig ubevæbnede. Offentlige forsamlinger har politiet ret til at overvære. Forsamlinger under åben himmel kan forbydes, når der af dem kan befrygtes fare for den offentlige fred."

Selv om borgerne har ret til at forsamle sig uden forudgående tilladelse, stiller Politiloven (§ 7, stk. 2) og Ordensbekendtgørelsen dog krav om, at visse forsamlinger skal anmeldes til politiet senest 24 timer før afholdelse, hvorefter politiet kan give påbud om, at forsamlingen afholdes på andre steder end det annoncerede, hvis der er saglige grunde til dette. Overtrædelse af kravet om anmeldelse medfører ikke, at demonstrationen bliver ulovlig, da dette ville være i modstrid med Grundlovens ordlyd, men det kan derimod straffes med bøde.

Kildehenvisninger 

Retsvæsen
Borgerrettigheder
Jura
Retsvidenskab
Juridiske begreber
Riding shotgun

Riding shotgun er et udtryk brugt blandt andet i USA og Australien, ofte kendt fra film om det vilde vesten.

Udtrykket henviser til den vagt som var anbragt på det forreste passagersæde i en hestevogn/diligence, automobil eller andet køretøj. Vagten var som regel udstyret med et haglgevær = (shotgun på engelsk). I moderne tider betyder det også at have den bedste plads som passager i en bil, nemlig foran.

Eksterne henvisninger 
 Regler for Riding shotgun

Spil og lege
Sónar

Sónar er en musikfestival som hvert år bliver afholdt i Barcelona, Spanien. 

Festivalen, som blev grundlagt i 1994, spænder over tre dage i juni, har fokus på elektronisk musik, og kan hvert år præsentere mange af de største navne indenfor denne genre. 

I 2006 optrådte bl.a. Laurent Garnier, Tiga, Jeff Mills, Miss Kittin, Richie Hawtin og Ricardo Villalobos.

Eksterne henvisninger 
 www.sonar.es - officiel website for Sónar

Musikfestivaler i Spanien
Barcelona
Navneforbud

Navneforbud er en retlig afgørelse om, at navnet på en sigtet person ikke må omtales i forbindelse med offentlig omtale af den mod vedkommende verserende straffesag. Oftest medfører navneforbuddet, at medierne alene omtaler personen ved vedkommendes initialer eller alder.

Der nedlægges navneforbud, hvis det formodes, at "offentlig gengivelse af den sigtedes navn vil bringe nogens sikkerhed i fare eller udsætte dem for unødvendig krænkelse". Navneforbuddet inkluderer både vedkommendes navn, stilling og bopæl, ligesom der kan være forbud mod at nævne andre oplysninger, som vil kunne identificere vedkommende.

Andre grunde, der taler for navneforbud, kan være hensynet til den sigtedes familie, og at man ønsker at undgå, at vidner kan blive påvirket af at kende navn og billede.

Navneforbud i Danmark
Navneforbuddet nedlægges med henvisning til retsplejelovens § 31, der slår fast, at navneforbud kan nedlægges, hvis det formodes, at "offentlig gengivelse må antages at bringe nogens sikkerhed i fare, eller
[..] [at] offentlig gengivelse vil udsætte nogen for unødvendig krænkelse." Navneforbuddet inkluderer både vedkommendes navn, stilling og bopæl, ligesom der kan være forbud mod at nævne andre oplysninger. Det taler imod nedlæggelse af navneforbud, hvis den sigtede befinder sig i en i forhold til offentligheden særligt betroet stilling.

Navneforbuddet kan udstedes, selv om navnet har været spredt i en sag. I sagen med en narkosigtet erhvervskvinde nedlagde Østre Landsret navneforbud, selv om Ekstra Bladet nåede at bringe navnet, før Københavns Byret udstedte navneforbuddet. Nuværende retspraksis er, at man ikke kan blive dømt for at bringe navnet inden navneforbuddets udstedelse, og man har i så fald heller ikke pligt til at slette de oplysninger, navneforbuddet omfatter.

Navneforbuddet udstedes og håndhæves også, selv om navnet er nævnt på udenlandske websites. Således blev Kathrine Lilleør sigtet og Lars Hedegaard tiltalt for at viderebringe navnet på en mand, der blev forbundet med attentatforsøget på Hedegaard, og som var underlagt navneforbud. Hedegaard påpegede, at navn og billede på manden var offentliggjort i tyrkiske medier.

En overtrædelse af et navneforbud straffes i henhold til § 32, stk. 2, med bøde, hvis den pågældende kender til det pågældende navneforbud, også "hvis den pågældende vidste eller burde vide, at sagen verserede ved retten, eller at politiet efterforskede sagen, og den pågældende ikke havde forhørt sig hos politiet, anklagemyndigheden eller retten om, hvorvidt der var nedlagt navneforbud".

Navneforbud i Storbritannien
Under engelsk ret er muligheden for navneforbud udvidet, så det i visse tilfælde ikke bare er ulovligt at nævne den sigtede i forbindelse med sagen, men endda er ulovligt at omtale, at der er nedlagt navneforbud i sagen. Disse såkaldte super-injunctions er blevet kritiseret for at undergrave pressefriheden.

Referencer

Videre læsning 
 
Retsvæsen
Rohan

Rohan er et fiktivt landområde i J.R.R. Tolkiens Ringenes Herre. Området er opkaldt efter Rohirrim og hed tidligere Calednardhon. Da området hed Calednardhon var det en del af Gondor. Landet blev næsten affolket under 
den Store Pest i år 1636 (af den tredje alder). I år 2510 blev landet løbet over ende af folket kaldet Balchoth, som var fjender af Gondor. Under dette angreb blev den tilbageblevende befolkning dræbt eller fordrevet. Marsken Cirion gav landet til Eorl den unge, kongen af Rohirrim, som havde reddet ham fra et sikkert nederlag i Slaget på Celebrantsletten. Eorl førte hele sit folk til deres nye land, som fik navnet Rohan efter dem. Edoras blev hovedstaden og Eorls søn Brego byggede det kongelige palads Meduseld.

Eksterne henvisninger 

Steder i Ringenes Herre
Liberalisternes Ungdom

Liberalisternes Ungdom (LU), var den politiske ungdomsorganisation der var tilknyttet partiet Liberalisterne.

I forbindelse med nedlæggelsen af partiet Liberalisterne den 28. september 2008 nedlagdes også ungdomsorganisationen, og medlemmerne opfordredes til at indmelde sig i Ung Alliance.

Eksterne henvisninger
 Meddelelse om organisationens ophør

Politiske ungdomsorganisationer fra Danmark
Ophørt i 2008
Værket

Værket er et musik- og teaterhus i Randers.

Værket blev indviet 1. oktober 1990 i de bygninger på Mariagervej tæt på Randers Centrum, som tidligere husede Randers Elværk. Bygningskomplekset havde stået tomt siden byens moderne kraftvarmeværk på byens havn blev taget i brug otte år tidligere. Bygningerne er tegnet af arkitekt Julius Smith, og den specielle arkitektur blev i stor udstrækning bevaret under renoveringen og omdannelsen til kulturhus. 

Værket består bl.a. af Turbinehallen, der bruges som teatersal og bl.a. bruges af Randers Egnsteater, Ridehuset (tegnet af arkitekt Jensen-Værum i 1887, og som tidligere var ridebane for Jydske Dragonregiment, der anvendes til store koncerter, art cine-biografen KG:Bio samt en række mindre sale, møde- og øvelokaler. 

Der er desuden en restaurant på stedet, som er opkaldt efter bysbarnet, kunstneren Sven Dalsgaard.

Eksterne henvisninger 

 Værkets hjemmeside

Teatre i Danmark
Spillesteder i Danmark
Bygninger, konstruktioner og anlæg i Randers
Etableret i 1990
Kultur i Randers
Tietgen

Tietgen er en merkantil uddannelsesinstitution beliggende i Odense, som udbyder handelsuddannelser.

Skolen er opkaldt efter bysbarnet, finansmanden C.F. Tietgen. Skolen er en selvejende institution, som blev etableret i sin nuværende form i 1954, da Odense Købmandsskole, Handelsskolen i Odense og Den fynske Handelsdagskole blev sammenlagt efter initiativ fra Odense Handelsstandsforening. 

Tietgen Handelsgymnasium er med sine omkring 1.600 elever den tredjestørste handelsskole i Danmark, kun overgået af Niels Brock i København og Århus Købmandsskole. 

Tietgen består nu af tre hovedafdelinger.
 Tietgen Handelsgymnasium (hhx) på Elmelundsvej 10 - 5200 Odense SV
 Tietgen Business (EUX og EUD) på Lerchesgade 29 - 5000 Odense C
 Tietgen KompetenceCenter  (efteruddannelse) på Ejlskovsgade 3 - 5000 Odense C og Rugårdsvej 286 - 5210 Odense NV

Skolen har 327 ansatte og omsætter for 257 mio. kr. årligt (2016).

Kendt ansat 

 Annette Vilhelmsen, politiker

Eksterne henvisninger 
 Tietgens hjemmeside

Uddannelse i Odense
Handelsskoler
Uddannelsesinstitutioner i Danmark
Etableret i 1954
Finansøkonom

Finansøkonom, 2-årig kort videregående uddannelse (erhvervsakademiuddannelse) inden for revision, bank, finans, forsikring, realkredit og ejendomshandel.

Centrale temaer på finansøkonomuddannelsen er finansiering, kapitalanvendelse, forsikring, ejendomshandel og ejendomsadministration. Uddannelsen berettiger til job på konsulent- og mellemlederniveau i banker, forsikringsselskaber m.v.

Uddannelsen består af dels en obligatorisk del, der fylder 3/4, og dels af en specialedel, som fylder 1/4. Specialedelen kan tages på en uddannelsesinstitution i udlandet eller i en dansk eller udenlandsk virksomhed.

Uddannelsen kan tages på erhvervsakademierne Esbjerg, Herning, Hobro, Holstebro, Kolding, København, Næstved, Odense, Rønne, Silkeborg, Sønderborg og Århus udbyder uddannelsen ligesom Professionshøjskolen University College Nordjyllands afdelinger i Thisted og  Aalborg. Dele af uddannelsen på Zealand Erhvervsakademi i Næstved kan i stedet tages i Holbæk.

For at blive optaget kræves en relevant erhvervsuddannelse eller en gymnasial uddannelse. Der kræves, at man har bestået en eksamen svarende til gymnasieniveau i engelsk C og enten matematik B eller virksomhedsøkonomi B. Med en gymnasial eksamen kan man søge både i kvote 1 og kvote 2, mens ansøgere med en erhvervsuddannelse kan søge i kvote 2. I modsætning til mange andre uddannelser sker optagelse på baggrund af en egnethedsvurdering og ikke på baggrund af ansøgers karaktergennemsnit.

Kilder 

Videregående uddannelser i Danmark
Diatel

Diatel A/S var et dansk netværksforum, der blev startet i slutningen af 1993, før det internetbaserede WWW havde nogen betydning i Danmark. 
Diatel var et lukket netværk, hvor brugerne skulle kalde op via modem og logge på. Derefter var der adgang til en række services, herunder e-post, home-banking (Girobank), diskussionsfora. Systemet var i starten plaget af mange tekniske vanskeligheder.

Diatel nåede aldrig det antal brugere, der kunne gøre det attraktiv for udbydere eller det antal udbydere, der kunne gøre det attraktiv for brugerne. Største aktiv var utvivlsomt Girobanks home-banking-system, der var det første i Danmark. Da Girobank trak deres banksystem ud af Diatel, var Diatels rolle i realiteten udspillet.

Diatel havde imidlertid en vigtig rolle som et velordnede og trygge rammer for netværksbegyndere i en tid, hvor Internettet var uprøvet, utrygt, nørdet og praktisk taget uden danske websteder.

Diatel var ejet af Kommunedata, Tele Danmark (oprindeligt Jydsk Telefon) og GiroBank i fællesskab.

Ved udgangen af 1995 meddelte Diatel at firmaet standsede sin virksomhed. Herefter arbejdede Tele Danmark kun med internetløsninger.

Eksterne henvisninger 
 Hans Dybkjær, Laila Dybkjær, Niels Ole Bernsen: "Database Access via Spoken Language Interfaces", Centre for Cognitive Science, Roskilde University Om diatel  s. 1, pdf.fil 
 Rapport. Neimanas: Aviserne og den teknologiske udvikling (2.2.5. Diatel) 
 Lars K. Christensen (historiker, arbejder som museumsinspektør og seniorforsker på Nationalmuseet) (1994): "Computer-kommunikation for folket ?" Om blandt andet Diatel   
 Orientering om Diatel A/S – et nyt dansk videotex-selskab 
 Billund Kommune – 10 år på nettet

Internet
Palmin

Palmin er raffineret, bleget kokosfedt og har et højt indhold af mættede fedtsyrer. Palmin benyttes bl.a. i kiksekage og til kogning af klejner. 

Fødevarer
Hermann von Fehling

Hermann Christian von Fehling (født 9. juni 1812 i Lübeck, død 1. juli 1885 i Stuttgart) var en tysk kemiker, som er mest kendt for opfindelsen af Fehlings reagens til bestemmelse af aldehyder og ketoner i opløsninger.

Eksterne henvisninger 
 

Kemikere fra Tyskland
Tyskere i 1800-tallet
Personer fra Lübeck
David Helfgott

David Helfgott (født 19. maj 1947) er en australsk pianist, hvis liv var inspiration til filmen Shine instrueret af Scott Hicks. Geoffrey Rush, som spillede David Helfgott i filmen, vandt en Oscar for bedste mandlige hovedrolle i 1996.

David Helfgott er kendt for både at være en fremragende pianist og samtidig have skizoaffektivt syndrom. Han er født i Melbourn i en polsk-jødisk familie med to søstre. Faren underviste ham selv fra han var seks år til han var ti år, hvorefter han fik undervisning af en klaverlærer, Frank Arndt. Han vandt adskillige lokale konkurrencer.

Da han var 14 år gammel var flere forskellige mennesker interesserede i ham, herunder forfatteren Katharine Susannah Prichard, og forsøgte at skaffe penge til at David kunne rejse til USA og studere musik. Dette blev ham desværre nægtet af faren som fulgte en meget streng familiær opdragelseslinje. Da han var 19 vandt han et legat til at studere ved the Royal College of Music i London, England i tre år, hvilket han benyttede sig af og studerede ved Cyril Smith.

Under hans tid i London begynder han imidlertid at vise flere og flere tegn på mental sygdom og efter hans tilbagevenden til Australien i 1970, hvor han stifter et ægteskab, der ikke holder, bliver han indlagt på en institution for psykisk syge. I ti år bliver han behandlet på forskellig vis, herunder medicinering og elektrochok.

I 1984, hvor han har optrådt nogle år i en vinbar, Ricardo's, i Perth, møder han astrologen Gillian Murray som han gifter sig med efter kun nogle måneder. Han fortsatte herefter en mere eller mindre succesfuld karriere som klassisk pianist både i 1980'erne og 1990'erne, men hans verdensturné i 1997 i kølvandet på filmsuccesen Shine blev lidt af en fiasko idet tilhørere til den klassiske musik og kritikere mente at hans udførelse af musikken var mangelfuld i både teknik og æstetik samt at hans optræden på scenen virkede kunstig eller falsk.

Hans favoritrepetoire er kompositioner af romantiske komponister, såsom Modest Mussorgsky, Sergej Rachmaninov, Frédéric Chopin, Franz Liszt, Robert Schumann og Nikolaj Rimskij-Korsakov. Nogle af de indspilninger han har lavet, er dog blevet udsat for hård kritik – især indspilningen af Rachmaninovs tredje koncert er blevet beskyldt for at være både excentrisk og usammenhængende.

David Helfgott spillede Rachmaninov's Piano Concert no 3 med København's Filharmoniske Orkester i Tivoli's koncertsal den 2. november 1995 under ledelse af Milan Horvat. Live indspilning udgivet på BMG Classics (RCA Victor).

David Helfgott spillede koncert i Alsion i Sønderborg med Sønderjyllands Symfoniorkester under ledelse af Tamás Vetö 30. april 2008. Han fylder 70 år den 19. maj 2017 og fejrer den runde fødselsdag med at give tre koncerter i Danmark. Den første finder sted i Kulturhuset Skanderborg søndag den 14. maj.

Ekstern henvisning 
 
 Officiel hjemmeside 

Pianister fra Australien
Personer fra Melbourne
Australiere i 1900-tallet
Australiere i 2000-tallet
Johann Karl Ehrenfried Kegel

Johann Karl Ehrenfried Kegel (3. oktober 1784 i Mansfeld, Tyskland – 25. juni 1863 i Odessa) var en tysk agronom og forskningsrejsende. I 1841 – 1847 rejste han igennem Kamtjatka.

Opdagelsesrejsende fra Tyskland
Videnskabsfolk fra Tyskland
Agronomer fra Tyskland
Crunchy Frog Records

Crunchy Frog Records er et uafhængigt dansk pladeselskab, der blev stiftet i København i 1994.

Selskabet ejes af de fire medlemmer af bandet Thau, og ledes til dagligt af trommeslageren Jesper "Yebo" Reginal Petersen,( har senere været med i: Tothe International, The Tremolo Beer Gut, Psyched Up Janis, Trains and Boats and Planes, Heavy Trash og Junior Senior). Pladeselskabet ejer og driver endvidere Vibrashop, der er en pladeforretning på nettet.

Pladeselskabets navn er taget fra en populær Monty Python sketch, hvor to politimænd udspørger en konfekturefabrikant om hans seneste produkt "The Whizzo Quality Assortment", der blandt andet indeholder "Crunchy Frog".

Bands på Crunchy Frog

epo-555
Heavy Trash
Junior Senior
Learning From Las Vegas
The Mopeds
Beta Satan
Powersolo
The Raveonettes
Snake & Jet's Amazing Bullit Band
Sterling
Superheroes
THAU
Tothe International
The Tremolo Beer Gut
Wolfkin
Kim and the Cinders
Oliver North Boy Choir
First Floor Power
18th Dye
Lars and The Hands of Light
Thee Attacks
The Malpractice
Apparat Organ Quartet
D/Troit
Shiny Darkly

Bands der tidligere har været på Crunchy Frog
Düreforsög
Naked

Eksterne Links 
Crunchy Frogs officielle hjemmeside

Pladeselskaber fra Danmark
Etableret i 1994
Dallas Stars

Dallas Stars er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i American Airlines Center i Dallas, Texas, USA. Klubben blev stiftet i 1967 under navnet Minnesota North Stars og flyttede til Dallas i 1993. Klubben har vundet Stanley Cuppen én gang, i sæsonen 1998-99. Man har derudover været i finalen én gang, i sæsonen 1999-00. Yderligere har Minnesota North Stars været i Stanley Cup-finalen 2 gange, i 1981 og i 1991.

Historie 

Minnesota North Stars var et af 6 nye hold i NHL der debuterede i NHL i sæsonen 1967-68. På trods af rimelig sportslig succes med to Stanley Cup-finalepladser led man op igennem 1980'erne af dårlig økonomi og til sidst besluttede man at flytte klubben til Dallas, Texas.

Man vandt Stanley Cuppen for første gang i sæsonen 1998-99 hvor man slog Buffalo Sabres i finalen. Det afgørende mål blev scoret på kontroversiel vis af Brett Hull på Buffalos målmand Dominik Hasek. TV-billeder viste at Hull havde en skøjte i målfeltet da han scorede og målet burde derfor være blevet annulleret ifølge de på det tidspunkt gældende regler. Men målet blev godkendt og dermed hjemtog klubben sit hidtil eneste Stanley Cup-trofæ. Året efter stod man endnu en gang i finalen, men måtte strække våben overfor New Jersey Devils.

I sæsonen 2001-02 flyttede klubben ind i deres nuværende hjemmebane American Airlines Center.

Nuværende spillertrup (2011-12) 
Pr. 19. august 2011.

Målmænd
 31  Richard Bachman
 32  Kari Lehtonen

Backer
 2  Niklas Grossman
 3  Stéphane Robidas – A
 6  Trevor Daley
 27  Adam Pardy
 28  Mark Fistric
 33  Alex Goligoski
 36  Philip Larsen
 44  Sheldon Souray

Forwards
 10  Brenden Morrow – C
 11  Jake Dowell
 14  Jamie Benn
 16  Adam Burish
 17  Toby Petersen
 20  Radek Dvorak
 21  Loui Eriksson
 23  Tom Wandell
 24  Eric Nystrom
 29  Steve Ott – A
 38  Vernon Fiddler
 63  Mike Ribeiro
 73  Michael Ryder

Yderligere spillere på kontrakt (2011-12) 

Målmænd
 30  Andrew Raycroft
 34  Tyler Beskorowany

Backs
 4  Brenden Dillon
 5  Maxime Fortunus
 24  Jace Coyle
 37  Brad Lukowich
 41  Dan Spang
 54  Hubert Labrie
 58  Jordie Benn

Forwards
 12  Raymond Sawada
 15  Scott Glennie
 18  Eric Godard
 22  Colton Sceviour
 25  Matt Fraser
 39  Travis Morin
 45  Ondrej Roman
 48  Francis Wathier
 51  Michael Neal
 52  Luke Gadzic
 53  Mathieu Tousignant
 60  Tristan King
 81  Tomas Vincour
 ??  Angelo Esposito
 ??  Jake Hauswirth
 ??  Ryan Garbutt

Udlejet i sæson 2011/12 

OHL

- Sault Ste. Marie Grayhounds

 1  Jack Campbell

- Niagara Ice Dogs

 43  Jamie Oleksiak

KHL

- Dynamo Minsk

 ??  Mikhail Stefanovich

Elitserien

- AIK:

 65  Patrik Nemeth

SM-Liiga

- Jokerit

 62  John Klingberg

'Fredede' numre 
   7 Neal Broten, C, 1981-95, heraf 1993-95 i Dallas & 1997, nummer fredet 7. februar, 1998
   8 Bill Goldsworthy, RW, 1967-77, nummer fredet 15. februar, 1992
 19 Bill Masterton, C, 1967-68, nummer fredet 17 januar, 1987
 99 Wayne Gretzky nummer fredet i hele NHL 6. februar, 2000

Goldworthy og Masterton spillede for Minnesota North Stars, Broten spillede i Minnesota fra 1981-1993.

Eksterne henvisninger 

 

Ishockeyklubber i NHL
Stars
COMSOL Multiphysics

COMSOL Multiphysics, tidligere FEMLAB, første program udviklet i 1986, er et multifysisk IT-værktøj, med mulighed for at opbygge modeller af fysiske problemer, eksempelvis en mekanisk konstruktion baseret på en cad-tegning, hvorefter man er i stand til at teste konstruktionen ud fra en række fysiske discipliner, blandt andet varmetransmission, elektromagnetisme, kemiske reaktioner  og akustik.

Ekstern henvisning
Officiel hjemmeside (engelsk)
soft-hummingbirds COMSOL Videotutorials
Fysik
Datalogi
ANSYS

Indsæt ikke-formateret tekst her
ANSYS, almindeligt brugt navn for programmerne ANSYS Mechanical og ANSYS Multiphysics, første program udviklet i 1970, er et multifysisk IT-værktøj, som er i stand til at simulere, hvordan produkter vil reagere under produktion og i anvendelse.

Eksterne henvisning 
 ANSYS hjemmeside (engelsk)

Referencer 

Fysik
Datalogi
Selskaber noteret på NASDAQ
It-virksomheder fra USA
Pittsburgh